Temeljem odredbi članka 26., a u smislu članka 27. stavka 1. Zakona o knjižnicama (Narodne novine broj 105/97, 5/98, 104/00, 69/09), članka 21. Statuta Općinske knjižnice „Hrvatska sloga“ Gradac u Gradcu i Odluke Općinskog vijeća Općine Gradac o raspisivanju natječaja za ravnatelja općinske knjižnice „Hrvatska sloga“ Gradac  u Gradcu („Službeni glasnik“  18/17) ravnatelj Općinske knjižnice „Hrvatska sloga“Gradac u Gradcu raspisuje 

NATJEČAJ 

za imenovanje ravnatelja Općinske knjižnice „Hrvatska sloga“ Gradac u Gradcu

Uvjeti: 

Ravnateljem/ravnateljicom može biti imenovana osoba koja ima :

· završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij knjižničarskog usmjerenja, kao i osoba koja je stekla visoku stručnu spremu sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju,

· najmanje 5 (pet) godina rada u knjižničarskoj struci. 

Ravnatelj/ravnateljica imenuje se na 4 (četiri) godine, a ista osoba može biti ponovno imenovana.

Mandat ravnatelja/ravnateljice započinje 01. siječnja 2018. godine.
Uz pisanu prijavu na natječaj kandidati trebaju priložiti: 

· životopis, 

· dokaz o stručnoj spremi (diploma u izvorniku ili ovjerenoj preslici)

· preslika domovnice ili osobne iskaznice,

· uvjerenje nadležnog suda da se ne vodi kazneni postupak (ne stariji od 6 mjeseci),

· dokument kojim kandidat/kandidatkinja dokazuje da je ostvario potrebno radno iskustvo (preslika potvrde HZMO o ostvarenom radnom stažu, potvrde poslodavaca, ugovora o radu i sl.),

Prijave na javni natječaj s dokazima o ispunjavanju uvjeta podnose se u roku od 15 dana od dana objave javnog natječaja u javnom glasilu na adresu: Općina Gradac, Stjepana Radića 3, 21330 Gradac s naznakom „ Prijava na natječaj za izbor ravnatelja/ice  knjižnice“. 

Obavijest o rezultatima izbora dostavit će se kandidatima/kinjama u roku od 45 dana od dana isteka roka za podnošenje prijava.

Nepotpune i nepravodobne prijave neće se razmatrati.
                                                         Ravnateljica Općinska knjižnice "Hrvatska sloga" Gradac 
                                                         Mandalena Sinković Pavlović, mag.prim.educ.; mag.bibl.
